बॉलीवुड एक्ट्रेस मौनी रॉय इन दिनों अपनी बॉलीवुड फिल्मों में बिजी हैं, लेकिन उससे वक्त निकालकर वह इंस्टाग्राम पर भी काफी एक्टिव रहती हैं। जल्द ही मौनी की फिल्म रोमियो अकबर वॉल्टर (रॉ) आने वाली है। इस फिल्म में वे जॉन अब्राहम के अपोजिट नजर आएंगी। वह फिलहाल रॉ के प्रमोशन में बिजी हैं।
हाल ही में मौनी ने प्रमोशन के दौरान की कुछ फोटोज शेयर की। इन फोटोज में वह एक मजेंटा गाउन में नजर आ रही हैं। ये एक वन-शोल्डर थाई-हाई स्लिट गाउन है, जिसमें कटआउट डिटेलिंग दी गई है। इस बैकलेस गाउन में मौनी की टोन्ड लैग्स बेहद हॉट लग रही हैं। मौनी ने अपने इस लुक को स्ट्रेपी हील्स के साथ पूरा किया। अपने इस गाउन के साथ उन्होंने ज्वैलरी कैरी नहीं की। मौनी ने अपने बालों को साइड पार्टिंग के साथ कर्ली लुक दिया। यहां वह सबटल मेकअप में नजर आईं। मौनी के फैंस को भी उनका ये लुक बहुत हॉट लग रहा है।
रॉ की अगर बात करें तो इसमें जॉन के एक जासूस बनने की कहानी और उनके सफर को दिखाया गया है। रॉ 1971 में बर्मा को लेकर लड़े गए युद्ध पर आधारित है। 13 दिन तक चले इस युद्ध में भारत के सामने पाकिस्तान को मुंह की खानी पड़ी थी। ये दुनिया के सबसे छोटे युद्धों में से एक है। ये फिल्म 5 अप्रैल 2019 को रिलीज होगी।
आपको बता दें कि मौनी ने अपने बॉलीवुड करियर की शुरुआत पिछले साल फिल्म गोल्ड से की थी। इस फिल्म में वह अक्षय कुमार के साथ नजर आई। रॉ के बाद भी मौनी के पास कई फिल्में हैं। वह आलिया भट्ट और रणबीर कपूर स्टारर अयान मुखर्जी की फिल्म ब्रह्मास्त्र में नजर आने वाली हैं। ये फिल्म 20 दिसंबर 2019 को रिलीज होगी। इसके अलावा मौनी, नवाजद्दीन सिद्दीकी के साथ बोले चूड़ियां और राजकुमार राव के साथ मेड इन चाइना में काम करेंगी।